ཅི་ཞེ་ན།བློ་སེང་གིས་བོད་ནང་གི་རང་ལུས་མེར་བསྲེགས་དེ་ཁོ་རང་སྲིད་ཁྲིར་ལངས་པ་ལ་བརྟེན་ནས་བོད་ནང་གི་མི་ཚོར་བློ་སྟོབས་དམིགས་བསལ་བ་ཞིག་དང་།ཡིད་ཆེས་གསར་པ་ཞིག་རྙེད་དེ་བྱུང་བར་སྒྲུབ་ཅི་ཐབས་བྱས་ཡོད་ལ།གལ་ཏེ་བཀྲ་བྷེ་ལགས་ཐོག་མར་བརྩིས་ན་ཚུལ་དེ་ཇི་བཞིན་གསལ་བཤད་བྱེད་ཐབས་མེད་པར་བརྟེན་བསམ་བཞིན་དུ་བཀྲ་བྷེ་ལགས་ཀྱི་མཚན་དེ་སྐབས་དེའི་ཕྱིར་སྐྱོད་ཀྱི་གཏམ་བཤད་ཉི་ཤུ་ལྷག་གི་ཁྲོད་ནས་ཕྱིར་འཐེན་བྱས་ཤིང་།བཙན་བྱོལ་སྤྱི་ཚོགས་ཁྲོད་དེ་ལས་འཕྲོས་པའི་གླེང་ཕྱོགས་མང་པོ་བཟོས།ལྷག་པར་དུ་མདོ་སྨད་རྔ་ཡུལ་སྤྱི་དང་ཁྱད་པར་དུ་རྒྱལ་གཅེས་དཔའ་བོ་བཀྲ་བྷེའི་ཉེ་མི་དང་རུ་སྡེ་ཚོའི་སེམས་ལ་རྨ་ཁ་ཆེན་པོ་བཟོས་ཡོད།འདི་ནི་བྱུང་རིམ་དང་གཏམ་བཤད་སོགས་གང་ལ་ཡང་ཆ་རྒྱུས་མེད་པའི་མི་ཡི་བཤད་སྟངས་དང་འགྲེལ་སྟངས་ཤིག་རེད།ཐུགས་བསམ་ཡག་པོ་བཞེས་དང་།ཉིས་སྟོང་བཅུ་གཅིག་ནས་ད་བར་ཞེས་འགྲང་སྐབས་བཀྲ་བྷེ་བཀྲང་སྟངས་གཏན་ནས་མེད་པ་རེད།རྒྱུ་མཚན་ནི་བཀྲ་བྷེ་༢༠༠༩ལ་རང་ལུས་མེར་སྲེག་བྱས་པ་རེད།དེ་ལྟར་བགྲང་དགོས་ན་དེའི་ནང་བཙན་བྱོལ་ནས་དཔའ་བོ་ཐུབ་བསྟན་དངོས་གྲུབ་ཡང་བགྲང་དགོས་པ་ལས་བགྲང་མེད།སྲིད་སྐྱོང་ནས་དེ་ལྟར་ལབ་དགོས་ཡ་དེ་རང་ལུས་མེ་སྲེག་གནང་མཁན་མང་ཤོས་ཀྱི་དུས་སྐབས་ཤིག་གསལ་སྟོན་བྱེད་བཞིན་ཡོད།དེ་ཡང་བོད་ཡུལ་སྤྱི་ཡོངས་ལ་ཚ་རླབས་འཕྱུར་བཞིན་པའི་གནས་གནས་སྟངས་དེ་ལ་འགྲེལ་བཤད་གནང་སྐབས་དེ་ལྟར་བཤད་ཡོད།ཡིན་ན་ཡང་སྤྱི་ཡོངས་ནས་རང་ལུས་མེ་སྲེག་གནང་མཁན་སྐོར་གསུང་སྐབས་གྲངས་ཐོ་དང་བཅས་པ་གསུང་ཡོད་ལ་དུས་དེབ་སོགས་སུ་པར་དང་ལོ་རྒྱུས་དང་བཅས་པ་དབྱིན་བོད་རྒྱ་གསུམ་གྱི་དུས་དེབ་དང་སྙན་ཐོ་ནང་ཆ་ཚང་བ་གཅིག་ཀྱང་མ་ལྷག་པ་བཀོད་ཡོད།འདི་ནི་རྒྱལ་གཅེས་དཔའ་བོའི་མཚན་སྙན་བེད་སྤྱད་ནས་འོས་གྲངས་ཉུང་དུ་གཏོང་ཐབས་ཤིག་ཡིན་པས་དམངས་ཀྱིས་ཡིད་གཟབ་དགོས